Чапли
Чаплите (Ardea) са род птици от разред Пеликаноподобни. Срещат се и в България.

Физическа характеристика 
Средни и едри по размери птици, теглото им варира между половин и два и половина кг. Имат дълги крака, дълги шии и средно дълги до дълги човки. Чаплите имат силно изразена ставна подвижност на шийните си прешлени и със светкавични движения изстрелват шията си напред, с което с клюна си нанасят прободния удар върху плячката. В България се срещат 9 вида, всичките гнездещи, с изключение на биволската чапла. Отлично приспособени са за хранене с риби по крайбрежията на водоемите.У нас най-разпространена е сивата чапла, а най-рядка - биволската чапла.

Разпространение и биотоп 
На територията на България се срещат 9 вида, най-едрите от които са:
 Ardea alba – Голяма бяла чапла
 Ardea cinerea – Сива чапла
 Ardea purpurea – Червена чапла

Начин на живот и хранене 
Хранят се предимно с риба и по-малко с насекоми, мишки, змии, малките на други птици и др. Когато ловуват стоят на място или крачат много бавно и когато видят плячката си изстрелват глава със светкавично движение. В продължение на много десетилетия чаплите в България бяха безпощадно избивани в рибовъдните стопанства и около тях. По данни от 1980-те години ежегодно в България са били отстрелвани по около 4500 екземпляра чапли от всичките 9 вида, разпространени в страната.

Размножаване 
 Моногамни птици.

Рядко гнезди самостоятелно, най-често образува колонии. Някои видове, като сивата чапла, привикват с човешко присъствие и се размножават дори в големи населени центрове.

Допълнителни сведения 
На територията на България и двата представителя на рода са защитени от закона.

Списък на видовете 
Род Чапли
 Вид Ardea alba — Голяма бяла чапла (преди включвана в род Egretta, като Egretta alba)
 Вид Ardea cinerea – Сива чапла
 Вид Ardea cocoi —
 Вид Ardea goliath – Чапла Голиат
 Вид Ardea herodias – Голяма синя чапла
 Вид Ardea humbloti —
 Вид Ardea imperialis —
 Вид Ardea insignis —
 Вид Ardea melanocephala —
 Вид Ardea novaehollandiae —
 Вид Ardea pacifica —
 Вид Ardea picata —
 Вид Ardea purpurea – Червена (ръждива) чапла
 Вид Ardea sumatrana —

Източници